अन्ना मामले पर राष्ट्रपति से मिलेंगे बाबा रामदेव  
हजारे की गिरफ्तारी के विरोध में योग गुरु बाबा रामदेव बुधवार को राष्ट्रपति प्रतिभा पाटिल से मुलाकात कर उन्हें एक ज्ञापन सौंपेंगे।
गांधीवादी सामाजिक कार्यकर्ता अन्ना हजारे की गिरफ्तारी के विरोध में योग गुरु बाबा रामदेव बुधवार को राष्ट्रपति प्रतिभा पाटिल से मुलाकात कर उन्हें एक ज्ञापन सौंपेंगे।  एक बयान जारी कर बाबा रामदेव ने कहा है कि वह बुधवार दिन में 11.45 बजे राष्ट्रपति से मुलाकात करेंगे। इसके बाद वह अन्ना हजारे से मिलने तिहाड़ जेल जाएंगे। प्रभावी लोकपाल विधेयक के लिए अनशन कर रहे अन्ना हजारे को तिहाड़ जेल में रखा गया है। बाबा रामदेव ने अन्ना हजारे के पूर्व के अनशन का भी समर्थन किया था।